Хафизов Вадим Феликс улы

Хафизов Вадим Феликс улы (6 февраль 1970 йыл) — Рәсәйҙең футбол тренеры. 2018 йылдан Баҡсаһарай ҡалаһының «Ҡыҙылташ» футбол клубы етәксеһе.

 Биографияһы 
Вадим Феликс улы Хафизов 1970 йылдың 6 февралендә Энгельс ҡалаһында тыуған. 8 йәшендә урындағы «Авангард» футбол командаһында уйнай башлай. 14 йәшендә етди янбаш йәрәхәттәре ала, тик 17 йәшенә тиклем генә футбол уйнай. Һуңғараҡ Хафизов армия сафына алына. 1991 йылдағы Грузия низағы ваҡытында армияла вертолетсы булып хеҙмәт итә. Армиянан ҡайтҡас, автозаводта эшләй. Был мәлгә автозаводтың футбол командаһы тергеҙелә. Хафизов, үҫмер сағында алған йәрәхәттәре арҡаһында уйынсы була алмағанлыҡтан, тренерҙарға ярҙам итә башлай. 31 йәшендә баш тренер була.

 Тренер карьераһы 
2002—2005 йылдарҙа Энгельс ҡалаһының «Искра» футбол командаһында тренер булып эшләй. Бында эшләгән ваҡытта ул бер нисә тапҡыр Нидерландтың «Аякса» һәм Испанияның «Вильярреал» командаларына стажировкаға бара, тренерлыҡ тәжрибәһе ала. 2006 йылда «Искра» ябылғандан һуң Хафизов Губкин ҡалаһының «Губкин» клубына саҡырыла, әммә унда оҙаҡ эшләмәй. 2008 йылда Хафизов Вадим Феликс улы Башҡортостан Республикаһы Учалы ҡалаһының, чемпионатта яңы ҡатнашыуына ҡарамаҫтан, унда дүртенсе урын яулаған «Горняк» командаһына тренер булып күсә.

2009 йылда Түбәнге Новгород ҡалаһының «Түбәнге Новгород» футбол клубына техник директор итеп эшкә саҡыралар һәм бер ни тиклем ваҡыттан һуң ул дубль-тренер булып китә. Әммә тиҙҙән ул элекке вазифаһына кире ҡайтарыла һәм клубты ташлап сыға. 2011—2014 йылдарҙа Дзержинский ҡалаһының «Химик» футбол клубында эшләй. 2012/13 йылдар миҙгелендә Дзержинский ҡалаһы футбол командаһы үҙ тарихында тәүге тапҡыр финалға сыға. Вадим «Химик» командаһын Рәсәй кубогының 1/16 һәм 1/8 этаптарына еткерә, клуб бары тик «Краснодар» һәм ЦСКА командаларынан ғына еңелә.

2015 йылда «Химки» футбол клубын етәкләй, уны бик тиҙ генә «Көнбайыш» зонаһында 1-се урынды алыуға еткерәПрофиль Вадима Хафизова. Официальный сайт ФК «Химки». fckhimki.ru. Архивировано 4 марта 2016 года.. 

2016 йылдың июнендә «Сокол» футбол клубы менән килешеү төҙөй, уға ярашлы команданың 1+1 схемаһы буйынса баш тренеры итеп тәғәйенләнәГлавным тренером «Сокола» назначен Вадим Хафизов. om-saratov.ru.. 

2018 йылдың ғинуарында Баҡсарай ҡалаһының ФКС Премьер лигаһында сығыш яһаусы «Ҡыҙылташ» футбол клубының баш тренеры итеп тәғәйенләнәБахчисарайский «Кызылташ» возглавил Вадим Хафизов.

 Шәхси тормошо 
Өйләнгән. Улы бар, ул футбол менән шөғөлләнә.

 Тренер статистикаһы 
+Тренер карьераһыПрофиль на сайте FootballFacts.ruПрофиль Вадима Хафизова. news.sportbox.ru.МиҙгелКлубВазифаһын2003 «Искра» (Энгельс)ПФЛ, «Центр» зонаһындаБаш тренер2004 «Искра» (Энгельс)ПФЛ, «Центр» зонаһындаБаш тренер2005 «Искра» (Энгельс)ПФЛ, «Центр» зонаһындаБаш тренер «Сокол» (Һарытау)Беренсе дивизион ПФЛТренер2006 «Губкин» (Губкин)ПФЛ, "Центр"зонаһындаБаш тренер2007 «Губкин» (Губкин)ПФЛ, "Центр"зонаһындаБаш тренер2008 «Горняк» (Учалы)ПФЛ, «Урал-Волга» зонаһындаБаш тренер2009 «Нижний Новгород» (Түбәнге Новгород)Беренсе дивизион ПФЛТренер2010 «Нижний Новгород» (Түбәнге Новгород)Беренсе дивизион ПФЛТренер2012/13 «Химик» (Дзержинск)ПФЛ, «Көнбайыш» зонаһындаБаш тренер2013/14 «Химик» (Дзержинск)ФНЛБаш тренер2015/16 «Химки» (Химки)ПФЛ,"Көнбайыш" зонаһындаБаш тренер2016/17 «Сокол» (Һарытау)ФНЛБаш тренер

 Иҫкәрмәләр 

Категория:Алфавит буйынса шәхестәр
Категория:6 февралдә тыуғандар
Категория:1970 йылда тыуғандар
Категория:Алфавит буйынса спортсылар